**Modul de completare**

**a formularului – tip ” Notă de informare privind salariul şi alte plăţi efectuate în folosul**

**angajaților agenților economici a căror activitate de bază este realizarea de programe**

**și corespunde activităților din anexa nr.1 la Legea pentru punerea în aplicare**

 **a titlurilor I și II ale Codului fiscal** *(****republicat în Monitorul Oficial al***

***Republicii Moldova, ediție special din 08.02.2007)*”**

1. Obligația de a prezenta Formularul – tip IIT14 o au agenții economici a căror angajați beneficiază de prevederile art.24 alin.(21) din Legea pentru punerea în aplicare a titlurilor I și II ale Codului fiscal *(republicat în Monitorul Oficial al Republicii Moldova, ediție special din 08.02.2007)*.
2. Formularul-tip IIT14 se prezintă de către întreprindere şi nu de subdiviziunile acesteia, organului fiscal teritorial în raza căruia se deservește aceasta, anual, pînă la data de 25 ianuarie anul imediat următor anului de gestiune.
3. Coloana 1 ”**Codul fiscal al angajatului**” , col.2 ”**Numele, prenumele angajatului**” și col.3 ”**Codul fiscal al soțului (soției) angajatului**”, col.4 ”**Codul fiscal al persoanelor întreţinute de angajat”** se completează în baza datelor indicate în documentul de identitate (buletin de identitate sau, în lipsa acestuia, un alt act care confirmă identitatea persoanei fizice – pașaport, adeverință de naștere etc.).

*Codul fiscal al contribuabilului cetățean al Republicii Moldova* reprezintă codul personal indicat pe versoul buletinului de identitate (IDNP). În lipsa buletinului de identitate, drept cod fiscal servește seria și numărul pașaportului sau adeverinței de naștere a contribuabilului.

*Codul fiscal al cetățeanului străin sau apatridului*, considerat rezident în scopuri fiscale este identic cu numărul actului eliberat de autoritatea națională ce certifică dreptul la ședere sau, în cazul lipsei acestuia, de numărul actului lui de identitate.

1. În coloana 5 ”**Statutul angajatului în anul precedent**” se va indica codul statutului angajatului, conform codificării prezentate în subsolul Notei de informare.
2. În coloana 6 ” **Suma totală a venitului îndreptat spre achitare angajatului”** se indică suma totală a venitului achitat în perioada fiscală respectivă.
3. În coloana 7 ”**Venitul impozabil**” se indică valoarea venitului lunar a cărui mărime nu depășește 2 salarii medii lunare pe economie prognozate pe anul respectiv.
4. În coloana 8 ”**Impozitul pe venit reținut**” se indică suma impozitului pe venit reținut în perioada fiscală respectivă.